b'\n_START_ARTICLE_\nMircea Tomu\xc8\x99\n_START_SECTION_\nReferin\xc8\x9be critice\n_START_PARAGRAPH_\nMarian Popa: ... Cincisprezece poe\xc8\x9bi (1968), Carnet critic (1969), R\xc4\x83sfr\xc3\xa2ngeri, (1973), Istorie literar\xc4\x83 \xc8\x99i poezie, (1974), sunt colec\xc8\x9bii de articole \xc8\x99i eseuri despre literatura rom\xc3\xa2n\xc4\x83 clasic\xc4\x83, modern\xc4\x83, contemporan\xc4\x83, caracterizate prin trimiteri sistematice la reflec\xc8\x9biile autorizate ale altora \xe2\x80\x93 clasici, moderni sau contemporani. Criticul abordeaz\xc4\x83 valori consacrate, autori ap\xc8\x9bi pentru circumspecta critic\xc4\x83 de tip universitar, folosit\xc4\x83 pentru construc\xc8\x9bia unor portrete complete, prin degaj\xc4\x83ri de structuri literare, motive \xc8\x99i teme, analiz\xc3\xa2nd mecanismul de func\xc8\x9bionare a unei opere. (PDlrc, 572 sq.).'